23/08/2011 | Administración LocalMunicipal
Sada
Secretaría
Convocatoria provisión interina dunha praza de auxiliar de Admón. Xxeral

1ª.- Obxecto da convocatoria.- A selección urxente por oposición libre dun funcionario para cubrir en réxime de interinidade unha praza de Auxiliar de Administración Xeral para a área de Servizos Sociais, na modalidade de acumulación de tarefas/execución de programas de carácter temporal, segundo o establecido no artigo 10.1, c) e d) da Lei 7/2007, do 12 de abril, do Estatuto Básico do Empregado Público.- As retribucións serán as correspondentes ó posto de auxiliar de servizos sociais segundo o especificado no Orzamento Xeral do Concello de Sada do ano 2011. As funcións do posto son as seguintes: tarefas de mecanografía, taquigrafía, despacho de correspondencia, atención ó público, cálculo sinxelo, manexo de máquinas, utilización de equipos informáticos, introdución e xestión de datos, tratamento de textos, arquivo de documentos e outras similares, en relación con tódalas materias propias do departamento de servizos sociais.2ª.- Requisitos. - Para poder participar na selección os aspirantes haberán de reunir, con referencia ao último día do prazo de presentación de instancias, os seguintes requisitos: a) Ter a nacionalidade española ou ser nacional dun Estado membro da Unión Europea ou doutros Estados aos que se refire e nas condicións que establece o artigo 57 do EBEP. b) Ter cumpridos dezaseis anos de idade e non ter alcanzado a idade máxima de xubilación forzosa c) Estar en posesión do título de Educación Secundaria Obrigatoria, Graduado Escolar, Bacharel Elemental, Formación Profesional de 1º Grado ou equivalente ou outros superiores No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da Credencial que acredite a súa homologación. d)) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas.- e) Non padecer enfermidade ou defecto físico que impida o desempeño das correspondentes funcións.3ª.- Presentación de instancias. - As instancias, dirixidas ó señor Alcalde, presentaranse no Rexistro Xeral do Concello, sito na Avda. da Mariña 25, 15160 Sada, en horas de oficina, ou na forma prevista no artigo 38.4 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común (tendo que anunciarse dita presentación vía fax ó número 981 621274), durante o prazo de CINCO días hábiles a partir do seguinte ó de publicación do anuncio da convocatoria no Boletín Oficial da Provincia da Coruña.- As persoas aspirantes farán constar na instancia que reúnen tódolos requisitos sinalados na Base 2ª, e achegarán: - Xustificante de pago da cantidade de 10 euros en concepto de taxas por dereitos de exame, que se pagará en calquera das seguintes contas bancarias do concello: CAIXAGALICIA 2091/0035/83/3110000028 BANCO DE GALICIA 0075/8989/13/0600093769. Só se devolverá no caso de que a persoa aspirante non sexa admitido ao proceso selectivo. A ausencia de xustificante do aboamento dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión da persoa aspirante. - Fotocopia do D. N. I. ou resgardo do mesmo, pasaporte ou carné de conducir. No suposto de ser nacional doutros Estados: pasaporte ou documento válido correspondente que acredite a súa identidade e o visado correspondente, de ser este esixible, e no seu caso permiso de residencia en vigor. - No caso de posuílo e ós efectos de exención da realización do exercicio de coñecemento de lingua galega: Fotocopia compulsada do título de iniciación de lingua galega, CELGA 2, a súa validación ou superior.- As persoas aspirantes con discapacidade farán constar na instancia se precisan adaptación para a realización das probas.- 4ª.- Admisión de persoas aspirantes.- Para ser admitido á selección bastará con que as persoas aspirantes manifesten nas súas instancias que reúnen todas e cada unha das condicións esixidas na Base 2ª. A lista de persoas admitidas e excluídas aprobada pola Alcaldía publicarase no taboleiro de anuncios da Corporación.- Na mesma resolución o Alcalde determinará a constitución do Tribunal cualificador e a súa composición así como o lugar, data e hora de celebración das probas.5ª.- Tribunal cualificador. - O Tribunal cualificador estará composto por un Presidente, un Secretario e tres vogais. A designación dos seus membros, titulares e suplentes, farase na resolución da Alcaldía pola que se aprobe a lista definitiva de admitidos e excluídos. Todos os membros deberán contar con titulación de nivel igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. A efectos de percepción de asistencias, o Tribunal terá a categoría terceira das sinaladas no Real Decreto 462/2002.6ª.- Contido, desenvolvemento e cualificación das probas selectivas.- As persoas aspirantes concorrerán provistas do seu D. N. I. documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a práctica daqueles. E serán convocados en chamamento único, quedando excluídos da oposición os que non comparezan, agás casos de forza maior debidamente xustificados e apreciados libremente polo Tribunal. Os exercicios celebraranse a porta pechada sen outra asistencia que a dos opositores, membros do Órgano de selección e os colaboradores designados por este. O Tribunal, polos medios que considere oportunos, velará polo mantemento do anonimato das persoas aspirantes na realización e corrección dos exercicios. Se o Órgano de selección, de oficio ou con base nas reclamacións que as persoas interesadas poidan presentar nos dous días hábiles seguintes á realización dun exercicio, anulase algunha ou algunhas das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada conforme o previsto no artigo 114 da Lei 30/1992, do 26 de novembro, de Réxime xurídico das administracións públicas e procedemento administrativo común. Fase de oposición: A oposición constará de tres exercicios, de carácter obrigatorio e eliminatorio.1º exercicio: De carácter obrigatorio e eliminatorio, consistente en realizar unha proba tipo test, consistente en contestar un cuestionario de 40 preguntas tipo test, máis catro preguntas de reserva, con catro respostas alternativas cada unha. relacionada co Anexo I das presentes bases, a realizar mediante medios informáticos ou nun cuestionario por escrito. A duración do exercicio non será superior a 60 minutos. Este exercicio puntuará sobre 10 puntos, sendo necesario acadar a puntuación de 5 puntos para superalo.- 2º exercicio: coñecemento da lingua galega consistirá na tradución dun texto seleccionado polo tribunal de castelán a galego, a realizar nun tempo máxima de media hora. A valoración deste exercicio será de apto ou non apto. Terá carácter eliminatorio e será obrigatoria a súa realización para aquelas persoas aspirantes que non acreditaran no prazo de presentación de instancias o título acreditativo de coñecemento da lingua establecido na base 3ª.- Cualificación definitiva. - A cualificación final da oposición será a obtida no primeiro ejercicio. De producirse empate na puntuación final, dirimirase a favor da persoa que acredite segundo o medio que estableza no tribunal maior tempo en situación de desemprego.7ª.- Resultados da selección. - O Tribunal publicará no Taboleiro de Edictos da Corporación, no mesmo día en que se acorde, a relación de puntuacións outorgadas e elevará á Alcaldía proposta de nomeamento a favor do aspirante posuidor da puntuación máis alta, xunto coa acta da sesión.8ª.- Listaxe de reserva. - Na acta da sesión incluirase unha relación do resto de persoas aspirantes que superaran o exercicio da oposición, aos efectos de ser nomeados funcionarios interinos, por orde decrecente de puntuación, cando procedera para a cobertura das continxencias de baixa ou renuncia da persoa seleccionada nesta convocatoria.9ª.- Presentación de documentación. - A persoa aspirante proposta presentará, no prazo de TRES días naturais contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 2ª desta convocatoria: - Copia compulsada do título esixido nas presentes bases. - Declaración xurada de non estar separado mediante expediente disciplinario do servizo de calquera das Administracións Públicas nin estar inhabilitado para o exercicio de funcións públicas. - Declaración xurada de non estar incurso en causa de incompatibilidade ou incapacidade. - Certificado médico de non padecer enfermidade nin defecto físico que impida o normal desenvolvemento das funcións correspondentes ao posto. Se a persoa aspirante proposta tivera a condición de funcionario público, estará exento de xustificar documentalmente as condicións ou requisitos xa demostrados para obter o seu anterior nomeamento debendo, en tal caso, presentar certificado do Organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentara a documentación ou non acreditara reunir os requisitos esixidos, non poderá ser nomeado e quedarán anuladas todas as súas actuacións, sen prexuízo das responsabilidades en que incorrera por falsidade.10ª.- Nomeamento.- Unha vez presentada a documentación, a Alcaldía nomeará funcionario interino á persoa aspirante proposta polo Tribunal Cualificador, sendo nulo o nomeamento de quen estea incurso en causas de incapacidade específica conforme á normativa vixente. O nomeado deberá tomar posesión no prazo de DOUS días hábiles a partir da data de notificación do nomeamento, debendo prestar previamente xuramento ou promesa de conformidade co establecido no R. D. 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o nomeado non terá dereito a percepción económica de ningunha clase. Primeira.- Para todo o non previsto nestas Bases será de aplicación supletoria o establecido na Lei Reguladora das Bases de Réxime Local, na Lei de Administración Local de Galicia, Real Decreto 896/1991, Real Decreto 364/1995 e demais lexislación vixente de aplicación. Segunda.- Agás a convocatoria, que se publicará segundo se establece na Base 3ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello. Terceira.- Todos os actos administrativos derivados desta convocatoria e da actuación do Tribunal, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes.1.- A Constitución Española de 1978. Principios xerais. Dereitos e deberes fundamentais dos españois.2.- O Estatuto de Autonomía de Galicia. Competencias da Comunidade Autónoma.3.- A organización do Estado na constitución. Organización institucional ou política e organización territorial. As Cortes Xerais. O goberno e a administración.4.- Réxime local español: clases de entidades locais.5.- O municipio. O termino municipal. A poboación. O empadroamento.6.- A organización municipal. Órganos necesarios. O Alcalde. Os Tenentes de Alcalde. A Xunta de Goberno Local. O Pleno da Corporación. A organización municipal complementaria.7.- A potestade regulamentaria das Entidades Locais: Regulamentos e Ordenanzas. O procedemento de elaboración e aprobación. Os Bandos.8.- Funcionamento dos órganos colexiados locais: convocatoria e orde do día. Actas e certificacións de acordos.9.- O persoal ao servizo da Administración Local. Persoal funcionario e persoal laboral. Dereitos e deberes dos empregados locais. Réxime de incompatibilidades.10.- O acto administrativo: concepto e clases. Elementos do acto administrativo. Notificacións.11.- O procedemento administrativo: concepto e fases. Os interesados. A terminación do procedemento: a obriga de resolver. A falta de resolución expresa: o silencio administrativo.12.- Os recursos administrativos: principios xerais. Actos susceptibles de recurso. Clases de recursos. A revisión xurisdicional da actuación administrativa.13.- Atención ao público. Acollida e información ao administrado. Dereito dos cidadáns á información. Os servizos de información e de reclamacións administrativas.14.- O rexistro de documentos: concepto. O rexistro de entrada e saída: o seu funcionamento nas Corporacións locais. Presentación de instancias e outros documentos nas oficinas públicas.15.- O arquivo. Clases de arquivo e o seu funcionamento. O dereito dos cidadáns ao acceso aos arquivos e rexistros.16.- O sistema público de servizos sociais.- Orixe e evolución histórica 17.- A Lei galega de Servizos Sociais.- Sistema de Servizos Sociais.- Principios xerais.18.- A regulación dos servizos sociais de atención primaria: definición, obxectivos e programas.19.- O Plan concertado para o desenrolo das prestacións básicas de servizos sociais nas corporacións locais: concepto, programas, compromisos.20.- A función do auxiliar administrativo de servizos sociais na aplicación informática do SIUSS (servizo de información de usuarios de servizos sociais). Dilixencia.- As presentes Bases foron aprobadas por resolución da Alcaldía nº 1185 de data 05/08/2011.- Sada, 10 de agosto de 2011 O Secretario, Emilio Seijo Frías